section_heading: Povijest
paragraph_text: Na parlamentarnim izborima 2007. godine nastupala je u koaliciji s HSLS-om i HSS-om, te je tako u III. izbornoj jedinici mandat osvojio zastupnik prof. dr. Ivan Čehok, a ZDS je po drugi put stekla status parlamentarne stranke. Koalicija HSLS-HSS-ZS-ZDS u prvoj izbornoj jedinici nije prešla izborni prag iako je bila vrlo blizu, a nositelj je liste bila Tatjana Holjevac, kći bivšeg zagrebačkog gradonačelnika Većeslava Holjevca. Na zajedničkoj koalicijskoj listi ZDS je u trećoj jedinici predstavljao dr. Višeslav Ćuk, dopredsjednik stranke, a na listi u prvoj jedinici Ljubomir Puljić, politički tajnik.